Setu kavet din, e toull teñvalañ ma suler, un dornskrid aet melen get an amzer; skrivet get ar bluenn; seblant a ra bout penn-kentañ ur romant... bet dilezet pell pell e-raok ar fin ! E gwirionez neus nemet ar pennad kentañ a-barzh; mes nag ur pennad ! Fuilh eo bet ar bluenn hag ur gwir galeidoskob a weler amañ get ar skrivagner.  Ken e soñjen: perak ur chejaj gerioù dibaot ha plijus èl-se ?  Goude daou zevezh, setu kavet din ar respont: an den en doa  kavet farsus tapout geriaoueg Guillevic-Ar Goff (hag a ginnig gerioù diazez hag a-bouez ur sort) ha klask boutiñ en e bennad razh ar gerioù a zo àr ar bajenn gentañ !  Ur vrav a feson da binvidikaat yezh e romant... mes diaes derchel get e goustele, sur a-walch ! An eil pajenn a oa doch er gortoz mes marse eo bet tapet get ar marv e-raok ? pe kollet en deus kalon, ken met é welet brasted ar labour ? Piv oa hennezh pe honnezh a-benn ar fin ? Ma zad-kozh ?  Piv a gasay ar labour ramzel-mañ da  benn ? Pas me atav, mes chwi marse, ma peus ar cheriaoueg-se er gêr, tapit an eil pajenn ha krogit a-barzh ! Ur bajenn, ur chapitr !    Setu amañ ar pennad, evidoch:    A - akipiñ.doc